## КРИТЕРИЈУМИ ОЦЕЊИВАЊА ЗА СТРАНЕ ЈЕЗИКЕ

## ЕНГЛЕСКИ ЈЕЗИК – први страни језик

## Скала за оцењивање писаних провера знања:

|  |  |  |  |  |
| --- | --- | --- | --- | --- |
| Одличан (5)  | Врло добар ( 4)  | Добар (3)  | Довољан (2)  | Недовољан (1)  |
| 90% - 100% | 75% - 89% | 51% - 74% | 30% - 50% | 0% - 29% |

**За предметну наставу се оцењује:**

* **Разумевање**
* **Говорне способности**
* **Способности писменог изражавања**
* **Језичке законитости - граматика**

**Мерила за елемент разумевања:**

**одличан** - Разуме саговорника и усмено излаже у нормалном темпу, у потпуности разуме писани и слушани текст, с лакоћом влада материјом и говорним вештинама.

**врло добар** - Разуме питања у нормалном говорном темпу, али је потребно понекад нешто поновити, не разуме сваку појединост код писаног и слушаног садржаја.

**добар** - Разуме излагања и питања постављена споријим темпом, понекад је потребно поновити и поједноставити неке делове реченице, потребно га је усмеравати

**довољан -** Има минимум разумевања и напредује уз помоћ наставника који га води кроз материју, има тешкоћа у разумевању излагања, једва схвата уз објашњења и поједностављења, слабо разуме писану и говорну материју.

**недовољан** - Не разуме усмена излагања, слушану или писану материју ни уз помоћ наставника.

**Мерила за елемент говорне способности:**

**одличан -** Ученик слободно и без оклевања изражава своје мисли, активан је у разговору, правилно и течно говори и нема већих граматичких грешака.

**врло добар** - Ученик изговара речи правилно, али је конверзација у неким елементима нејасна; разговара правећи мање граматичке грешке које не утичу на разумевање значења реченице; понекад користи реч или фразу која је неадекватна или је погрешно изговори.

**добар** - Ученик може да комуницира и има скроман речник, смисао реченице је понекад нејасан због граматичких грешака и нетачног реда речи и има тешкоће у читању, изговору и интонацији, али у целини је све прихватљиво и прилично разумљиво.

**довољан** – Ученик прави озбиљне грешке у разговору и изговору, што отежава разумевање оног што жели да каже; ретко налази праве речи и фразе, тешко се изражава, а свој оскудан речник користи полако и са пуно оклевања.

**недовољан** - Ученик не може да се независно изражава, једва надмашујући најосновнији вокабулар, лош изговор спречава разумевање изреченог садржаја. Није савладао ни најосновније граматичке структуре.

**Критеријуми за елемент способности писменог изражавања:**

**одличан -** ученик може писмено да изрази своје мисли самостално и без већих граматичких и правописних проблема; редовно извршава све писане задатке, има добру технику решавања тестова и успешан је.

**врло добар** - ученик писмено изражава своје мисли самостално понекад правећи ретке граматичке и правописне грешке; готово редовно има све писане радове; има врло добар резултат на решавању теста.

**добар** - ученик не може без помоћи да изрази своје мисли писменим путем и прави веће правописне и граматичке грешке; нередовно извршава домаће и школске писане задатке; има скроман и просечан резултат на решавању теста.

**довољан** - ученик није способан самостално да се писмено изрази, прави честе и озбиљне правописне и граматичке грешке; постиже минималан успех на тесту преко 30%.

**недовољан** - прави крупне грешке у писменом изражавању и у основним граматичким облицима, не извршава писане задатке готово уопште, на тесту постиже мање од 30% тачних задатака.

**Мерила за елемент језичке законитости-граматике:**

**одличан** - Ученик влада граматичким правилима, потпуно их разуме и правилно примењује у контексту.

**врло добар** - Ученик разуме и правилно примењује научена граматичка правила, уз местимичне грешке.

**добар** - Ученик делимично примењује научена граматичка правила.

**довољан** – Ученик примењује основна граматичка правила уз помоћ дате формуле.

**недовољан** - Ученик не зна да примени основна граматичка правила, нити да их употреби у контексту.

**Вредновање ученика са тешкоћама:**

Код ученика са тешкоћама треба вредновати његов однос према раду и постављеним задацима те васпитним вредностима у складу са његовим могућностима.

Начине, поступке и елементе вредновања треба ускладити са тешкоћама и личношћу сваког ученика у сарадњи са стручном службом школе.

Вредновање треба усмерити на подстицање ученика на активно учествовање у настави и ваннаставним активностима, развијати његово самопоуздање и осећај напредовања, али и упознати директора, стручни актив за инклузивно образовање и педагога школе са проблемима који се појављују током школске године, уколико је то случај.

При евалуацији ученика који раде по ИОП-у, важно је применити индивидуални приступ. Ако ученик има изражене тешкоће у ј комуникацији, може му се омогућити проверавање у писаном облику у договору са стручном службом школе. Ако ученик има изражене тешкоће у писаној комуникацији, ученику треба омогућити проверавање у усменом облику.

**Оценом се изражава:**

1) оствареност циљева, као и прописаних, односно прилагођених стандарда постигнућа, достизање исхода и степена развијености компетенција у току савладавања програма предмета;

2) ангажовање ученика у настави;

3) напредовање у односу на претходни период;

4) препорука за даље напредовање ученика.

**РУСКИ ЈЕЗИК – други страни језик**

Оцењивање се заснива на прикупљању информација о ученичким постигнућима из различитих извора. Током процеса процењивања ученичких постигнућа прате се све активности ученика : усмена одговарања, контролни и писмени задаци, активност на часу, самосталан рад, рад у тиму, рад на пројектним задацима, израда домаћих задатака.

Током процеса оцењивања бројчаном оценом која улази у просек за извођење закључне оцене према Правилнику о оцењивању вредноваће се следеће активности ученика :

- усмене провере (једном или више пута у току полугодишта)

- писане провере (две у току полугодишта)

- активност на часу (на основу евиденције током квалификационог периода)

- домаћи задаци

- истраживачки и пројектни задаци

**1. Формативно оцењивање**

Формативно оцењивање представља повратну информацију услед редовног праћења и процене напредовања у остваривању прописаних исхода, стандарда постигнућа и ангажовања, као и препоруке наставника за даље напредовање. Формативне оцене се по правилу евидентирају у педагошкој документацији наставника у електронском дневнику.

**2. Сумативно оцењивање**

**Усмене провере**

Током усмених провера знања примењују се критеријуми према Правилнику о оцењивању и очекиваним исходима у оквиру области, чији степен савладаности се проверава.

Врста, ниво и обим знања оцењују се тако да оцену :

* одличан (5) добија ученик који у потпуности показује способност трансформације знања и примене у новим ситуацијама ; лако логички повезује чињенице и појмове ; самостално изводи закључке који се заснивају на подацима ; решава проблеме на нивоу стваралачког мишљења и у потпуности критички расуђује ; показује изузетну самосталност уз изузетно висок степен активности и ангажовања
* врло добар (4) добија ученик који у великој мери показује способност примене знања и логички повезује чињенице и појмове ; самостално изводи закључке који се заснивају на подацима ; решава поједине проблеме на нивоу стваралачког мишљења и у знатној мери критички расуђује ; показује велику самосталност и висок степен активности и ангажовања
* добар (3) добија ученик који у довољној мери показује способност употребе информација у новим ситуацијама ; у знатној мери логички повезује чињенице и појмове ; већим делом самостално изводи закључке који се заснивају на подацима и делимично самостално решава поједине проблеме ; у довољној мери критички расуђује ; показује делимични степен активности и ангажовања
* довољан (2) добија ученик чија знања су на нивоу репродукције, уз минималну примену ; у мањој мери логички повезује чињенице и појмове и искључиво уз подршку наставника изводи закључке који се заснивају на подацима ; понекад је самосталан у решавању проблема и у недовољној мери критички расуђује ; показује мањи степен активности и ангажовања
* недовољан (1) добија ученик који знања која је остварио нису ни на нивоу препознавања и не показује способност репродукције и примене ; не изводи закључке који се заснивају на подацима ; критички не расуђује; не показује интересовање за учешће у активностима нити ангажовање

**Писмене провере**

**-** **Иницијално тестирање**

Процењивање постигнућа ученика почиње иницијалним проценом нивоа знања и умења (према могућностима и вештинама) на коме се ученик налази на почетку школске године.

Оцене са иницијалног тестирања се не уносе у дневник рада, већ се процењује проценат тачно урађених задатака и исти анализира са ученицима. Оцена се евидентира у електронском дневнику као активност.

**- Контролни и писмени задаци**

У току сваког полугодишта се планира по 1 контролни и 1 писмени задатак, осим у одељењима која имају фон од 3 часа недељно, где су планирана 2 писмена задатка у сваком полугодишту.

Критеријум приликом оцењивања тестова :

|  |  |  |
| --- | --- | --- |
| Оцена 5  | ≥ 85% | од 85 % до 100% тачних одговора |
| Оцена 4  | ≥ 70% | од 70 % до 84 % тачних одговора |
| Оцена 3 | ≥ 50% | од 50 % до 69% тачних одговора |
| Оцена 2 | ≥ 30% | од 30 % до 49 % тачних одговора |
| Оцена 1 | 0% - 30% | од 0 % до 29% тачних одговора |

Тестови су усклађени са очекиваним исходима учења за предмет Руски језик у оквиру области / наставне теме која се проверава и усмерени су ка остваривању стандарда ученичких постигнућа за крај средњошколског образовања.

Оцене се уносе у електронски дневник.

 **- 1. разред – провера степена развијености вештине писања штампаним и писаним словима, као и читања**

Обе провере се врше на до тада обрађиваним текстовима. Оцењују се прво самостално као активност а затим и збирно као посебна оцена.

Писање писаним словима се проверава преписивањем одломка из познатог текста и оцењује следећом скалом :

 - до 2 несавладана слова – оцена (5)

 - 3 и 4 несавладана слова – оцена (4)

 - 5 несавладаних слова – оцена (3)

 - 6 несавладаних слова – оцена (2)

 - 7 и више несавладаних слова – оцена (1)

На оцену утичу и друге грешке – ако недостаје слово у речи, цела реч или више речи, ако ученик користи латинично писмо и слично...

Провера степена развијености вештине читања се врши на познатим и најављеним текстовима и на коначну оцену утичу број грешака, тежина грешака, поштовање правила акцентуације, брзина читања...

 **- 2 и 3. разред – диктат и провера степена развијености вештине читања**

 Обе провере се врше на до тада обрађиваним текстовима. Оцењују се прво самостално као активност а затим и збирно као посебна оцена.

Диктат се ради према обрађиваним и најављеним текстовима. Оцењује се према броју грешака скалом :

 - оцена (5) – до 5 грешака

 - оцена (4) – 6 – 10 грешака

 - оцена (3) – 11 – 15 грешака

 - оцена (2) – 16 – 20 грешака

 - оцена (1) – 21 и више грешака

Провера степена развијености вештине читања се врши на познатим и најављеним текстовима и на коначну оцену утичу број грешака, тежина грешака, поштовање правила акцентуације, брзина читања...

**- 4. разред – диктат, провера степена развијености вештине читања и превођења**

Провере се врше на до тада обрађиваним текстовима. Оцењују се прво самостално као активност а затим и збирно као посебна оцена.

Диктат се ради према обрађиваним и најављеним текстовима. Оцењује се према броју грешака скалом :

 - оцена (5) – до 5 грешака

 - оцена (4) – 6 – 10 грешака

 - оцена (3) – 11 – 15 грешака

 - оцена (2) – 16 – 20 грешака

 - оцена (1) – 21 и више грешака

Провера степена развијености вештина читања и превођења се врше на познатим и најављеним текстовима и на коначну оцену утичу број грешака, тежина грешака, поштовање правила акцентуације, брзина читања, познавање / непознавање нове обрађиване лексике, лепота изграђене реченице при преводу...

**- Домаћи задаци**

На крају сваког 2. часа у недељи ученици добијају домаћи задатак са циљем да провере савладаности и ниво разумевања пређеног градива. Изузетак су часови пред провере знања. За израду домаћих задатака ученик добија оцену у току сваког полугодишта. Вреднује се редовност и самосталност у изради задатака. Оцене се уносе у електронски дневник.

Оцена зависи од броја урађених задатака.

**- Реферати, презентације, истраживачки и пројектни задаци**

Оцењивање се изводи на основу унапред договорених правила за рад, обликовања, оригиналности идеја, ангажовања током рада, излагања, повезивање рада са осталим научним дисциплинама и сл.

Оцена се односи на учеников индивидуални ангажман и допринос у групној припреми и презентацији задатка и уноси се у електронски дневник као посебна оцена.

**- Закључна оцена**

Закључна оцена се изводи према Правилнику о оцењивању.

**ФРАНЦУСКИ ЈЕЗИК – други страни језик**

|  |  |  |  |  |
| --- | --- | --- | --- | --- |
| одличан | Врло добар | добар | довољан | недовољан |
| 86% -100% | 70% -85% | 51% -69% | 30% - 50% | 0% - 29% |

**Мерила за елемент разумевања:**

**одличан** - Разуме саговорника и усмено излаже у нормалном темпу, у потпуности разуме писани и слушани текст, с лакоћом влада материјом и говорним вештинама.

**врло добар** - Разуме питања у нормалном говорном темпу, али је потребно понекад нешто поновити, не разуме сваку појединост код писаног и слушаног садржаја.

**добар** - Разуме излагања и питања постављена споријим темпом, понекад је потребно поновити и поједноставити неке делове реченице, потребно га је усмеравати

**довољан -** Има минимум разумевања и напредује уз помоћ наставника који га води кроз материју, има тешкоћа у разумевању излагања, једва схвата уз објашњења и поједностављења, слабо разуме писану и говорну материју.

**недовољан** - Не разуме усмена излагања, слушану или писану материју ни уз помоћ наставника.

**Мерила за елемент говорне способности:**

**одличан -** Ученик слободно и без оклевања изражава своје мисли, активан је у разговору, правилно и течно говори и нема већих граматичких грешака.

**врло добар** - Ученик изговара речи правилно, али је конверзација у неким елементима нејасна; разговара правећи мање граматичке грешке које не утичу на разумевање значења реченице; понекад користи реч или фразу која је неадекватна или је погрешно изговори.

**добар** - Ученик може да комуницира и има скроман речник, смисао реченице је понекад нејасан због граматичких грешака и нетачног реда речи и има тешкоће у читању, изговору и интонацији, али у целини је све прихватљиво и прилично разумљиво.

**довољан** – Ученик прави озбиљне грешке у разговору и изговору, што отежава разумевање оног што жели да каже; ретко налази праве речи и фразе, тешко се изражава, а свој оскудан речник користи полако и са пуно оклевања.

**недовољан** - Ученик не може да се независно изражава, једва надмашујући најосновнији вокабулар, лош изговор спречава разумевање изреченог садржаја. Није савладао ни најосновније граматичке структуре.

**Критеријуми за елемент способности писменог изражавања:**

**одличан -** ученик може писмено да изрази своје мисли самостално и без већих граматичких и правописних проблема; редовно извршава све писане задатке, има добру технику решавања тестова и успешан је.

**врло добар** - ученик писмено изражава своје мисли самостално понекад правећи ретке граматичке и правописне грешке; готово редовно има све писане радове; има врло добар резултат на решавању теста.

**добар** - ученик не може без помоћи да изрази своје мисли писменим путем и прави веће правописне и граматичке грешке; нередовно извршава домаће и школске писане задатке; има скроман и просечан резултат на решавању теста.

**довољан** - ученик није способан самостално да се писмено изрази, прави честе и озбиљне правописне и граматичке грешке; постиже минималан успех на тесту преко 30%.

**недовољан** - прави крупне грешке у писменом изражавању и у основним граматичким облицима, не извршава писане задатке готово уопште, на тесту постиже мање од 30% тачних задатака.

**Мерила за елемент језичке законитости-граматике:**

**одличан** - Ученик влада граматичким правилима, потпуно их разуме и правилно примењује у контексту.

**врло добар** - Ученик разуме и правилно примењује научена граматичка правила, уз местимичне грешке.

**добар** - Ученик делимично примењује научена граматичка правила.

**довољан** – Ученик примењује основна граматичка правила уз помоћ дате формуле.

**недовољан** - Ученик не зна да примени основна граматичка правила, нити да их употреби у контексту.

**Вредновање ученика са тешкоћама:**

Код ученика са тешкоћама треба вредновати његов однос према раду и постављеним задацима те васпитним вредностима у складу са његовим могућностима.

Начине, поступке и елементе вредновања треба ускладити са тешкоћама и личношћу сваког ученика у сарадњи са стручном службом школе.

Вредновање треба усмерити на подстицање ученика на активно учествовање у настави и ваннаставним активностима, развијати његово самопоуздање и осећај напредовања, али и упознати директора, стручни актив за инклузивно образовање и педагога школе са проблемима који се појављују током школске године, уколико је то случај.

При евалуацији ученика који раде по ИОП-у, важно је применити индивидуални приступ. Ако ученик има изражене тешкоће у ј комуникацији, може му се омогућити проверавање у писаном облику у договору са стручном службом школе. Ако ученик има изражене тешкоће у писаној комуникацији, ученику треба омогућити проверавање у усменом облику.

**Оценом се изражава:**

1) оствареност циљева, као и прописаних, односно прилагођених стандарда постигнућа, достизање исхода и степена развијености компетенција у току савладавања програма предмета;

2) ангажовање ученика у настави;

3) напредовање у односу на претходни период;

4) препорука за даље напредовање ученика.